Το εικονίδιο favicon της βικιπαίδειας όπως φαίνεται από τον φυλλομετρητή Firefox.
Το **favicon** (είναι συντομογραφία των αγγλικών λέξεων **favorites icon** και μεταφράζεται ως δημοφιλές ή αγαπημένο εικονίδιο), γνωστό επίσης ως *εικονίδιο συντομεύσεων*, *εικονίδιο ιστοσελίδας* ή *εικονίδιο σελιδοδείκτη* είναι ένα αρχείο υπολογιστή (συνήθως έχει μέγεθος 16x16 εικονοστοιχεια-pixels) που συσχετίζεται με μια ιστοσελίδα. Ένα σχεδιαστής ιστοσελίδας μπορεί να δημιουργήσει και να εγκαταστήσει ένα τέτοιο εικονίδιο στην ιστοσελίδα. Το εικονίδιο αυτό χρησιμοποιείται από τον φυλλομετρητή (web browser) που υποστηρίζει τα εικονίδια Favicon ώστε να εμφανίζεται δίπλα στην μπάρα με τις διευθύνσεις ή δίπλα στην ονομασία της σελίδας αλλά και στην λίστα με τους σελιδοδείκτες σελίδων. Οι φυλλομετρητές οι οποίοι υποστηρίζουν πολλαπλές παρουσιάσεις σελίδων σε ξεχωριστά tabs εμφανίζουν τα εικονίδια favicon της κάθε σελίδας ξεχωριστά σε κάθε τίτλο.

Ιστορία
-------

Τον Μάρτιο 1999, η Microsoft δημοσίευσε τον φυλλομετρητή Internet Explorer 5 ο οποίος υποστήριζε εικονίδια favicon για πρώτη φορά. Στην πράξη το favicon ήταν ένα αρχείο υπολογιστή το οποίο ονομαζόταν `favicon.ico` και βρισκόταν στον κύριο κατάλογο της ιστοσελίδας. Αυτό το αρχείο το χρησιμοποιούσε ο φυλλομετρητής Internet Explorer στον κατάλογο με τους αποθηκευμένους σελιδοδείκτες αλλά και στην διεύθυνση URL στην μπάρα διεύθυνσης. Το αποτέλεσμα ήταν ότι ο αριθμός των επισκεπτών οι οποίοι πρόσθεταν στους σελιδοδείκτες μια σελίδα μπορούσαν να υπολογιστούν μετρώντας τις κλήσεις ανάκτησης του εικονιδίου από την ιστοσελίδα. Η τεχνική αυτή δεν «δουλεύει» πλέον καθώς όλοι οι σύγχρονοι φυλλομετρητές χρησιμοποιούν το favicon συνεχώς και όχι μόνο όταν η σελίδα είναι αποθηκευμένη στις λίστες των σελιδοδεικτών του χρήστη.  

### Προτυποποίηση

Το favicon έγινε πρότυπο από την επιτροπή του παγκόσμιου ιστού W3C (World Wide Web Consortium) στο στην έκδοση 4.01 του κώδικα HTML τον Δεκέμβριο 1999, και αργότερα εισηγήθηκε στο XHTML 1.0 το οποίο δημοσιεύθηκε τον Ιανουάριο 2000.

Σύμφωνα με την προτυποποίηση που έγινε, το favicon δεν χρειάζεται να βρίσκεται στον κύριο κατάλογο ή σε κάποιο συγκεκριμένο κατάλογο/θέση αλλά μπορεί να βρίσκεται σε οποιαδήποτε κατάλογο της ιστοσελίδας και η μορφή του εικονιδίου μπορεί να είναι οποιαδήποτε μορφή εικόνας.

Το 2003 ο κώδικας της δομής αρχείου `.ico` καταγράφηκε από την επιτροπή IANA (Internet Assigned Numbers Authority) στην κατηγορία των αρχείων και μέσων που χρησιμοποιούνται στο διαδίκτυο (MIME type `image/vnd.microsoft.icon`).

Παραπομπές
----------

1. ↑  Lane, Dave (9 Αυγούστου 2008). «Creating a multi-resolution favicon including transparency with the GIMP». egressive.com. Αρχειοθετήθηκε από το πρωτότυπο στις 25 Δεκεμβρίου 2010. Ανακτήθηκε στις 25 Φεβρουαρίου 2011.
2. ↑  «What's with Google's new mini icon?». BBC. 20 January 2009.. Ανακτήθηκε στις 25 February 2011. *«That 16x16 pixel square is the size of the favicon in question, if not the scope.»*
3. ↑  Apple, Jennifer. «Favicon — How To Create A Favicon.ico». Futura Studio. Ανακτήθηκε στις 25 Φεβρουαρίου 2011.
4. 1 2  «How to Add a Shortcut Icon to a Web Page». *Microsoft Developer Network*. Microsoft. Ανακτήθηκε στις 15 Μαρτίου 2010.
5. ↑  McGrew, Darin (26 Απριλίου 2007). «Web Authoring FAQ - 8.11. How can I have a custom icon when people bookmark my site?». Web Design Group. Ανακτήθηκε στις 23 Φεβρουαρίου 2011.
6. 1 2  Heng, Christopher (7 Σεπτεμβρίου 2008). «What is Favicon.ico? Personalise Your Site's Bookmarks». thesitewizard.com. Ανακτήθηκε στις 23 Φεβρουαρίου 2011.
7. ↑  «Creating favicons with Adobe Photoshop and GoLive». Adobe GoLive. Αρχειοθετήθηκε από το πρωτότυπο στις 7 Δεκεμβρίου 2003. Ανακτήθηκε στις 25 Φεβρουαρίου 2011.
8. ↑  «HTML 4.01 Specification». World Wide Web Consortium. 24 Δεκεμβρίου 1999. Ανακτήθηκε στις 14 Μαρτίου 2011.
9. ↑  «XHTML™ 1.0: The Extensible HyperText Markup Language». World Wide Web Consortium. 26 Ιανουαρίου 2000. Ανακτήθηκε στις 14 Μαρτίου 2011.
10. ↑  Dubost, Karl (2005). «Web site meta data profile: favicon, ...». World Wide Web Consortium. Ανακτήθηκε στις 23 Φεβρουαρίου 2011.  Unknown parameter `|month=` ignored (βοήθεια)
11. ↑  Dubost, Karl (24 Οκτωβρίου 2005). «How to Add a Favicon to your Site». World Wide Web Consortium. Ανακτήθηκε στις 25 Φεβρουαρίου 2011.
12. ↑  Butcher, Simon (3 Σεπτεμβρίου 2003). «Published specification». Internet Assigned Numbers Authority. Ανακτήθηκε στις 25 Φεβρουαρίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Favicon** |

* Proposals with the W3C web standards organization on how to add a Favicon
* Systems and Methods Involving Favicons IBM patent